7-toppsturen og 3-toppsturene

7-toppsturen og 3-toppsturene er et årlig arrangement i Bodømarka arrangert av Bodø og Omegns Turistforening. Turen går over fire av Bodøs byfjell, i tillegg til tre mindre høyder som er regnet som topper. I tillegg er det to start- og målpunkt som en må innom, og et kontrollpunkt. Det er også tilrettelagt to turer for funksjonshemmede.

 Løypebeskrivelse 
Toppturene har to start- og målpunkt, som er ved Rønvik skole og Bodin videregående, som ligger i henholdsvis Rønvik og Mørkved bydeler. Kontrollpunktet på Bestemorenga er utplassert for å unngå snarveier på turen. Det er mulig for start ved begge skolene, og løyperetningen er med kokka. Turens høyeste punkt er Keiservarden, med sine 336 høydemeter, og turens laveste punkt er Rønvik skole med knappe 20 høydemeter.

 7-toppsturen 
Mulighet for start ved både Rønvik skole og Bodin videregående, og er 24,7 kilometer lang. Ved start fra Rønvik skole følger turen følgende trasé:
 Rønvik skoleRønvik skole, Bodin videregående og Bestemorstua er ikke topper, men kontrollpunkter. De to førstnevnte er også de to eneste start- og målepunktene
 Linken på Rønvikfjellet
 Keiservarden
 LøpsfjelletKontrollpunktet på Løpsfjellet er på fjellets sørvestside, som ikke er Løpsfjellets høyeste punkt
 Bestemorstua
 Vanntårnet
 Bodin videregående
 Hunstadtoppen
 Junkerfjellet
 Ramnflåget
 Rønvik skole

 3-toppsturen vest 
Den vestre 3-toppsturen har start og målgang ved Rønvik skole og er tilsammen 10,9 kilometer lang. Dette er den av de to 3-toppsturene som er lengst, og er samtidig innom både det høyeste og det laveste punktet på hele runden. Turen følger denne traseen:
 Rønvik skole
 Linken på Rønvikfjellet
 Keiservarden
 Ramnflåget
 Rønvik skole

 3-toppsturen øst 
Østrunden er 10,3 kilometer lang og har start og målgang ved Bodin videregående. Traseen er som følgende:
 Bodin videregående
 Hunstadtoppen
 Junkerfjellet
 Bestemorstua
 Vanntårnet
 Bodin videregående

 Referanser 
noter

fotnoter

Kategori:Kultur i Bodø